Austrias Tiroolis andis õpetaja oma ühe õpilase kohtusse, tahtes kohtu kaudu saada kannatuse eest kahjutasu 1 700 eurot.
Õpetaja sõnul sai ta intsidendis kannatada ning ei suutnud mitu nädalat töötada, edastab The Local.
Õpetaja oli kunstitunnis õpilastelt töid kokku korjamas, kui üks 14-aastane poiss talle väidetavalt jala ette pani ja ta põrandal kukkus.
Poisi vanemate arvates on nende poja kohtusse kaebamine ja raha nõudmine absurdne ning klassikaaslased on valmis tunnistama, et õpetaja komistas ise poisi jala taha.
Poisis sõnul oli ta istumisest kangeks jäänud jalgu sirutanud ning edasi joonistanud. Klassikaaslaste arvates püüdis poiss õpetajat nähes jalgu eest ära tõmmata.
Posis advokaat Gerhard Seirer sõnas, et kahtlusalune poiss on eeskujulik õpilane ning õpetaja arvamus, et õpilane pani talle meelega jala ette, ei pea paika.
Kohus hakkab juhtumit arutama järgmise aasta veebruari keskpaigas.
Senised kohtukulud on 2000 eurot ning õigusekspertide arvates kujuneb sellest pikaajaline protsess.
Kaotaja pool peab tasuma kõik kohtukulud.